text: Her kan skæve eksistenser bo
  10 januar 2012 kl. 16.46
  Flere byer er på vej med hyttebyer til dem, der er uegnede til at bo i almindelige boliger.
  Kolding kommune har en hytteby for skæve eksistenser.
  8 små boliger på 30 kvm.
  Hyttebyen er over 11 år gammel og en succes. Så stor, at flere byer er på vej med deres egen version af denne løsning for dem, der ikke kan indpasses i almindelige boliger. 
  I Koldings hytteby bor der f.eks. mennesker, der tidligere har gået på landevejen, mennesker, der drikker mere, end Sundhedsstyrelsen anbefaler og mennesker, der af andre grunde hele tiden bliver smidt ud af en almindelig lejlighed.
  I hyttebyen bliver de accepteret.
  